ทงบังชินกี

ทงบังชินกี (MR=Tongbangshin-gi) หรือชื่อจีนว่า ตงฟังเฉินฉี่ (p=Dōngfāngshénqǐ; Tong Vfang Xien Qi, ย่อว่า TVXQ!) และชื่อญี่ปุ่นว่า โทโฮชิงกิ (Tohoshinki) เป็นบอยแบนด์จากเกาหลีใต้ ก่อตั้งเมื่อ ค.ศ. 2003 ในสังกัดเอสเอ็มเอ็นเตอร์เทนเมนต์ ชื่อวงแปลว่า "เหล่าเทวาผู้เจิดจรัสแห่งบุรพทิศ" (The Rising Gods of the East)
แรกก่อตั้ง วงประกอบด้วยสมาชิก 5 คน คือ ยู-โนว์ ยุนโฮ หัวหน้าวง, แมกซ์ ชางมิน, ฮีโร แจจุง, มิกกี ยูชอน และเซีย จุนซู กระทั่งเดือนกรกฎาคม 2009 แจจุง ยูชอน และจุนซู ฟ้องร้องตันสังกัด กิจกรรมต่าง ๆ ของวงจึงหยุดเป็นเวลา 2 ปี 3 เดือน ภายหลัง สมาชิกทั้งสามลาออกไปตั้งวงใหม่ชื่อ เจวายเจ (JYJ) สังกัดซีเจสเอนเตอร์เทนเมนต์ (C-JeS Entertainment) ทงบังชินกีจึงกลายเป็นกลุ่มนักร้องคู่โดยเหลือสมาชิกคือ ยุนโฮ และ ชางมิน โดยวางจำหน่ายอัลบั้มภาษาเกาหลีที่ห้าในชื่อ Keep Your Head Down เมื่อมกราคม ค.ศ. 2011
ด้วยยอดขายอัลบั้มมากกว่า 12 ล้านชุดตั้งแต่ปี 2004 ทำให้วงทงบังชินกีเป็นวงที่ประสบความสำเร็จสูงสุดวงหนึ่งในเอเชีย โดยมักถูกเรียกว่า "ดาวแห่งเอเชีย" และ "ราชาแห่งเค-ป๊อป" สำหรับความสำเร็จอย่างกว้างขวางและคุณูปการต่อวงการเพลงป๊อปเกาหลี ทงบังชินกีเป็นวงคนตรีต่างประเทศวงแรกที่มี ซิงเกิลติดอันดับหนึ่งจำนวน 13 ซิงเกิลในโอริกอนชาร์ต ประเทศญี่ปุ่น และทัวร์คอนเสิร์ต Time Tour ในญี่ปุ่นนั้น เป็นหนึ่งในทัวร์คอนเสิร์ตที่ทำเงินได้มากที่สุดในปี 2013 เป็นวงดูโอต่างประเทศวงแรกที่แสดงโดมทั่วประเทศจำนวนห้าโดมและแสดงที่ Nissan Stadium บิลบอร์ด ได้เรียกวงทงบังชินกีว่าเป็น "K-pop royalty"

**ประวัติ**

**2003-2005: เปิดตัวครั้งแรก, อัลบั้ม Tri-angle และ Rising Sun**
ก่อนจะเดบิวนั้นทางวง ลังเลว่าจะตัดสินใจใช้ชื่อวงว่าอะไรดี ซึ่งได้แก่ O Jang Yukbu (lang|ko|오장육부 lit. The Five Visceras), Jeonseoleul Meokgo Saneun Gorae (lang|ko|전설을 먹고 사는 고래 lit. A Whale That Eats Legends), และ Dong Bang Bul Pae (lang|ko|동방불패, the Korean title of Invincible East) จนตัดสินใจเลือกชื่อ Dong Bang Bul Pae แต่ก็ถูกปฏิเสธเนื่องจากตัวอักษรฮันจาดูไม่สวยงาม สุดท้ายตัดสินใช้ชื่อ Dong Bang Shin Gi ซึ่งแนะนำโดยคนรู้จักของ Lee Soo Man
ทงบังชินกีได้เปิดตัวครั้งแรกเมื่อวันที่ 26 ธันวาคม ค.ศ. 2003 ในโชว์เคสของโบอา และบริทนีย์ สเปียรส์ แสดงโชว์ด้วยเพลงเดบิว "Hug" และเพลงอะคัพเพลล่า "O Holy Night" พร้อมกับโบอา
ทางวงได้วางจำหน่ายซิงเกิลแรก "Hug" เมื่อวันที่ 14 มกราคม ค.ศ. 2004 โดยติดอันดับที่ 4 ในชาร์ตประจำเดือนและมียอดจำหน่าย 169,532 ชุดและยังติดอันดับที่ 14 ในชาร์ตประจำปีด้วย ซิงเกิลที่สอง "The Way U Are" วางจำหน่ายเมื่อวันที่ 24 มิถุนายน ค.ศ. 2004 มียอดจำหน่าย 214,069 ชุดติดอันดับที่ 2 ในชาร์ตและอันดับที่ 9 ในชาร์ตประจำปี
และอัลบั้มแรก Tri-Angle วางจำหน่ายเมื่อ 13 ตุลาคม ค.ศ. 2004 ติดชาร์ตอันดับสูงสุดด้วยยอดจำหน่าย 242,580 ชุดและอันดับที่ 8 ในชาร์ตประจำปี
เมื่อเดือนเมษายน ปี 2005 วงทงบังชินกีก็ได้เปิดตัวครั้งแรกที่ประเทศญี่ปุ่น โดยในอยู่สังกัด Avex ในเครือของ Rhythm Zone ด้วยซิงเกิลภาษาญี่ปุ่น "Stay with Me Tonight". ต่อมา ก็ได้วางจำหน่ายซิงเกิลภาษาญี่ปุ่น ซิงเกิลที่สองคือ "Somebody to Love" ก่อนที่กลับไปที่เกาหลีเพื่อวางจำหน่ายอัลบั้ม Rising Sun โดยติดอันดับสูงสุดในชาร์ตและอยู่ในอันดับที่ 4 ของยอดจำหน่ายประจำปี 2005 ด้วยจำนวน 222,472 ชุด ในปลายปี ทางวงจำหน่ายซิงเกิลภาษาญี่ปุ่น ซิงเกิลที่สาม "My Destiny" และซิงเกิลภาษาเกาหลี โดยร่วมกับวง Super Junior ในชื่อซิงเกิล "Show Me Your Love" โดยมียอดจำหน่าย 49,945 ชุด ติดอันดับที่ 35 ในยอดจำหน่ายประจำปี อีกทั้งทางวงยังได้รับรางวัล Best Music Video award ด้วยเพลง "Rising Sun" และยังได้รับรางวัล People's Choice Award จากงาน Mnet KM Music Video Festival

**2006-2007: อัลบั้ม Heart, Mind and Soul และ "O"-Jung.Ban.Hap.**
ในต้นปี 2006 วงทงบังชินกีได้เปิดทัวร์คอนเสิร์ตครั้งแรกในชื่อ "Rising Sun 1st Asia Tour" โดยเริ่มที่ประเทศเกาหลีใต้ ก่อนที่จะไปยัง ประเทศจีน, ไทยและมาเลเซีย โดยถือเป็นวงเกาหลีวงแรกที่มาเปิดคอนเสิร์ตในมาเลเซีย ในเดือนมีนาคม ได้มีการวางจำหน่ายซิงเกิลภาษาญี่ปุ่นที่สี่ในชื่อ "Asu wa Kuru Kara" (lit. Because Tomorrow Will Come) และอัลบั้มภาษาญี่ปุ่นอัลบั้มแรกในชื่อ Heart, Mind and Soul ทงบังชินกีในปารีสเมื่อปี 2007 ถ่ายภาพในชุด Bonjour Parisจากบนซ้าย: ฮีโร แจจุง, ยู-โนว์ ยุนโฮ ล่างซ้าย: มิกกี ยูชอน, แมกซ์ ชางมินและเซีย จุนซู 
โดยอัลบั้มติดอันดับที่ 25 ในชาร์ตโอริกอน ด้วยยอดจำหน่าย 9,554 ชุด ต่อมาก็ได้วางจำหน่ายซิงเกิลภาษาญี่ปุ่นที่ห้าในชื่อ "Rising Sun/Heart, Mind and Soul" ติดอันดับที่ 22 ในชาร์ตโอริกอน เพื่อเป็นการส่งเสริมยอดจำหน่ายอัลบั้ม ทางวงก็จัดทัวร์คอนเสิร์ตที่ประเทศญี่ปุ่นในชื่อ 1st Live Tour 2006: Heart, Mind and Soul ตั้งแต่เดือนพฤษภาคมถึงมิถุนายน และได้วางจำหน่ายซิงเกิลภาษาญี่ปุ่นอีกสองชุดในชื่อ "Begin" และ "Sky" โดยเป็นซิงเกิลแรกที่ติด 10 อันดับแรกอีกด้วย ในฤดูร้อนนั้น ทางวงไปแสดงในงานประจำปีของ Avex ชื่อ A-Nation
หลังจากนั้นก็ได้กลับมาที่เกาหลีเพื่อที่ทำการวางจำหน่ายอัลบั้มที่สามในชื่อ "O"-Jung.Ban.Hap. ("O"-正.反.合. lit. "O"-Thesis.Antithesis.Synthesis) ในเดือนกันยายน 2006 ก็เป็นเหมือนอย่างที่เคยอัลบั้มของพวกเขาติดอันดับสูงสุดในชาร์ตด้วยยอดจำหน่าย 349,317 ชุดและยังได้อันดับสูงสุดในยอดจำหน่ายประจำปีอีกด้วย หลังจากนั้น สองเดือนต่อมาก็ได้วางจำหน่าซิงเกิลญี่ปุ่นในชื่อ "Miss You/"O" - Sei-Han-Gō" (lit. Miss You/"O" - Thesis-Antithesis-Synthesis) เปิดตัวด้วยการติดอันดับที่ 3 ในชาร์ตและเป็นซิงเกิลแรกที่ติด 5 อันดับแรก ในงาน MKMF Music Festival ประจำปี 2006 ทางวงได้รับรางวัลถึงสี่รางวัลได้แก่ "Best Artist of the Year", "Best Group", "Mnet.com" และ "Mnet Plus Mobile People's Choice Award" และยังได้รับรางวัล "Daesang" และ "Bonsang" จากงาน 16th Music Seoul Festival (เฉพาะ "Daesang"), 21st Golden Disk Awards 2006 และ SBS Gayo Awards 2006

**2008–2009: ประสบความสำเร็จอย่างต่อเนื่องในประเทศญี่ปุ่น, อัลบั้ม Mirotic และ The Secret Code**

**2009–2010: คดีความ, อัลบั้ม Best Selection 2010 และการแยกวง**

**2011: การกลับมาเป็นวงดูโอ, อัลบั้ม Keep Your Head Down และ TONE**
อัลบั้มแรกหลังจากกลายเป็นวงดูโอคือ Keep Your Head Down วางจำหน่ายที่เกาหลีใต้เมื่อวันที่ 5 มกราคม 2011 โดยได้อันดับสูงสุดในชาร์ต Gaon เป็นเวลาสองสัปดาห์หลังวางจำหน่าย และยังได้อันดับสูงสุดในชาร์ตครึ่งปีแรกของ Gaon โดยมียอดจำหน่าย 230,922 ชุด และอัลบั้มรีแพคเกจ ยังได้อันดับที่ 9 ในชาร์ตเดียวกัน มียอดจำหน่ายอีก 55,243 ชุด รวมทั้งสิ้น 286,185 ชุด 
ซิงเกิลแรกหลังจากกลายเป็นวงดูโอคือ "Why? (Keep Your Head Down)" วางจำหน่ายที่ญี่ปุ่นเมื่อวันที่ 26 มกราคม 2011 โดยAvex Trax มียอดจำหน่าย 231,000 ชุดในสัปดาห์แรกและยังได้อันดับสูงสุดในชาร์ตโอริกอนประจำวัน, สัปดาห์และเดือน ต่อมาในวันที่ 20 กรกฎาคมได้วางจำหน่ายซิงเกิล "Superstar" มียอดจำหน่าย 184,000 ชุด ได้รับการพิจารณาจาก RIAJ ได้อยู่ในระดับ Gold

**2012-13: ประสบความสำเร็จสูงสุดที่ญี่ปุ่น, การออกทัวร์คอนเสิร์ตรอบโลก, อัลบั้ม Catch Me และ Time**

**2014-ปัจจุบัน: อัลบั้ม Tense, Tree, With, ทัวร์ครบรอบสิบปีและการรับใช้ชาติ**
วงทงบังชินกี ได้ประกาศชื่ออัลบั้มภาษาเกาหลีลำดับที่ 7 ใหม่เมื่อเดือนพฤศจิกายน 2013 ในชื่อ Tense โดยเป็นอัลบั้มฉลองครบรอบ 10 ปีก่อตั้งวงทงบังชินกี วางจำหน่ายเมื่อวันที่ 6 มกราคม 2014 โดยมียอดขายขึ้นอันดับ 1 ใน Gaon Albums Chart และ Hanteo Albums Chart อยู่ที่ 73,100 ชุด และมียอดขาย 194,198 ชุดในเดือนแรกที่วางจำหน่าย ทำให้กลายเป็นอัลบั้มที่ขายดีที่สุดในเดือนมกราคม 2014 ในเกาหลีใต้ โดยมีนักวิจารณ์เพลงจัดอัลบั้ม Tense อยู่ในเกณฑ์ดี โดยมีความเห็นตรงกันว่าเป็นอัลบั้มดูโอที่ดีที่สุด ในด้านดนตรี มีส่วนผสมของ นีโอโซล และเพลงป๊อปสมัยก่อน และมีเนื้อเพลงที่มีความเป็นผู้ใหญ่มากขึ้น ในส่วนซิงเกิลนำนั้นคือเพลง "Something" เป็นแนว ป๊อปสวิงแจ๊ซ โดยเปิดตัวติดชาร์ตอันดับที่ 4 ใน Gaon Singles Chart และอันดับ 7 ใน  Billboard Korea K-Pop Hot 100, ในญี่ปุ่นได้วางจำหน่ายเพลง "Something" รูปแบบภาษาญี่ปุ่นพร้อมกับซิงเกิล "Hide & Seek" เมื่อ 5 กุมภาพันธ์ 2014 ต่อมาทงบังชินกี ได้วางจำหน่ายซิงเกิลและอัลบั้มชื่อ "Spellbound" ซึ่งเป็นอัลบั้มรีแพคเกจของ Tense เมื่อวันที่ 27 กุมภาพันธ์ 2014 โดยติดอันดับ 2 ใน Gaon Albums Chart และมียอดขาย 61,405 ชุดภายใน 2 วัน
อัลบั้มภาษาญี่ปุ่นอับดับที่ 7 ชื่อ Tree วางจำหน่ายเมื่อวันที่ 5 มีนาคม 2014 เปิดตัวอันดับ 1 ใน Oricon Albums Chart โดยมียอดขาย 225,00 ชุดในสัปดาห์แรก ทำให้ทงบังชินกีกลายเป็นวงดนตรีที่เป็นคนต่างประเทศที่ทำยอดขายในสัปดาห์แรกมากกว่า 200,000 ชุด ติดต่อกันสามอัลบั้ม ทำลายสถิติของ บองโจวี เมื่อสิบสามปีที่แล้ว
วงทงบังชินกีได้ยุติกิจกรรมวงแบบชั่วคราว หลังยุนโฮได้รายงานตัวเป็นทหารในสังกัดของกองทัพสาธารณรัฐเกาหลี เมื่อวันที่ 21 กรกฎาคม 2015 โดยก่อนหน้านั้น 1 วันได้ออกอัลบั้มภาษาเกาหลีอันดับที่ 8 Rise as God ต่อมาชางมินก็ได้สมัครเป็นตำรวจเมื่อวันที่ 21 พฤศจิกายน 2015 โดยทั้งคู่คาดว่าจะปลดประจำการแล้วกลับมาในช่วงปลายปี 2017

**สมาชิก**

**ผลงานอัลบั้ม**
 รายชื่อผลงานของทงบังชินกี
อัลบั้มภาษาเกาหลี- Tri-Angle (2004)- Rising Sun (2005)- "O"-Jung.Ban.Hap. (2006)- Mirotic (2008)- Keep Your Head Down (2011)- Catch Me (2012)- Tense (2014)- Rise as God (2015)
อัลบั้มภาษาญี่ปุ่น- Heart, Mind and Soul (2006)- Five in the Black (2007)- T (2008)- The Secret Code (2009)- Tone (2011)- Time (2013)- Tree (2014)- With (2014)

**คอนเสิร์ตและทัวร์**

**แสดงนำ**
 ทัวร์ต่างประเทศ- Rising Sun: The 1st Asia Tour (2006)- "O": The 2nd Asia Tour (2007–08)- Mirotic: The 3rd Asia Tour (2009)- Catch Me: Live World Tour (2012–13)- T1ST0RY: Special Live Tour (2015)- TVXQ! CONCERT – CIRCLE – #welcome (2018)
โชว์ในประเทศ- SMTOWN Week: Time Slip (2013)
 ทัวร์ประเทศญี่ปุ่น- Heart, Mind and Soul: 1st Live Tour (2006)- Five in the Black: 2nd Live Tour (2007)- T: 3rd Live Tour (2008)- The Secret Code: 4th Live Tour (2009)- TONE: Live Tour (2012)- TIME: Live Tour (2013)- TIME: Live Tour Final in NISSAN STADIUM (2013)- TREE: Live Tour (2014)- WITH: Live Tour (2015)- Begin Again: Live Tour (2017 - 2018)- Begin Again: Live Tour Special Edition in NISSAN STADIUM (2018)

**แสดงร่วม**
 SMTown Live '08 (2008–09)- SMTown Live '10 World Tour (2010–11)- SMTown Live World Tour III (2012–13)

**รางวัลและความสำเร็จ**

**เชิงอรรถ**

**อ้างอิง**

**แหล่งข้อมูลอื่น**
  ko-  ja

หมวดหมู่:กลุ่มดนตรีที่ก่อตั้งในปี พ.ศ. 2546
หมวดหมู่:กลุ่มดนตรีเคป็อป
หมวดหมู่:บอยแบนด์เกาหลีใต้
หมวดหมู่:ศิลปินสังกัดเอสเอ็มเอนเตอร์เทนเมนต์
หมวดหมู่:กลุ่มดนตรีจากโซล
หมวดหมู่:ผู้ชนะมามาอะวอดส์
หมวดหมู่:ผู้ชนะเมลอนมิวสิกอะวอดส์